Hou vas Nutella! Lindt stel sjokoladesmeer bekendLindt-sjokoladesmeer (Foto: Instagram via Lindt) Nadat Nutella jare lank die top-verkoper was wanneer dit kom by sjokoladesmeer, het Lindt-sjokolade nou sy eie smeer uitgebring wat vir die eerste keer noemenswaardige kompetisie vir Nutella sal beteken. Volgens berigte sal dié nuwe Lindt-reeks uit twee verskillende smere bestaan: ŉ 25%-haselneutsmeer en ŉ kakaosmeer vir donkersjokolade-liefhebbers. Vroeër was dié sjokoladesmeer slegs in Londen se Lindt-winkels beskikbaar en was dit daar ŉ treffer, maar nou is dit ook vir die res van die wêreld beskikbaar. “Lindt-sjokoladesmeer is beskikbaar by al ons Lindt-handelaars en Lindt-boetieks wêreldwyd,” het dié sjokolademaatskappy op Instagram laat hoor. Howel Australiërs eers in Mei dié nuwe smeer kan probeer, is dit reeds in Lindt-winkels reg oor Suid-Afrika beskikbaar. Een 200 g-potjie Lindt-smeer sal jou sowat R110 uit die sak jaag, in vergelyking met Nutella wat sowat R53 vir ŉ 350 g-potjie kos.